Diari Oficial de la Generalitat Valenciana


Sumari del DOGV 4567, del 18-08-2003 (2003/8879)

RESOLUCIÓ de 15 de juliol de 2003, de la Direcció General de Personal Docent de la conselleria de Cultura, Educació i Esport, per la qual aprova l'expedient del procés selectiu per a ingrés en el cos de mestres, convocat per Orde de 8 de maig de 2002.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4567

Data del DOGV
:   18-08-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/8879


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 15 de juliol de 2003, de la Direcció General de Personal Docent de la conselleria de Cultura, Educació i Esport, per la qual aprova l'expedient del procés selectiu per a ingrés en el cos de mestres, convocat per Orde de 8 de maig de 2002. [2003/8879]
  
Per Resolució de 24 de setembre de 2002, del director general de Personal, es van nomenar funcionaris en pràctiques del cos de mestres els aspirants seleccionats en el marc del procediment selectiu convocat per Orde de 8 de maig de 2002.
  
Conclosa la fase de pràctiques i comprovat que els aspirants reunixen els requisits generals i específics de participació establits en la convocatòria, resolc:
  
Primer
  
Declarar aptes en la fase de pràctiques, per haver rebut la dita avaluació de la comissió qualificadora, els aspirants relacionats en l'annex a la present resolució.
  
Segon
  
Aprovar l'expedient del procés selectiu per a ingrés en el cos de mestres, convocat per Orde de 8 de maig de 2002, i remetre al Ministeri d'Educació, Cultura i Esport la llista d'aspirants seleccionats perquè procedisca al seu nomenament com a funcionaris de carrera de conformitat amb la puntuació obtinguda.
  
Tercer
  
De conformitat amb el que preveu l'article 13, lletra d), del Reial Decret 850/1993, de 4 de juny, els aspirants que hagen superat el procés selectiu en virtut d'esta convocatòria hauran d'obtindre la seua primera destinació definitiva en l'àmbit de gestió de la Conselleria de Cultura, Educació i Esport acudint amb caràcter forçós al concurs, conforme disposa l'article 2, en els apartats 2 i 3, del Reial Decret 2.112/1998, de 2 d'octubre.
  
Quart
  
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació.
  
València, 15 de juliol de 2003.- El director general de Personal Docent: José Antonio Rovira Jover.